b'\n_START_ARTICLE_\nJulian Assange\n_START_SECTION_\n\xc5\xbdivotopis\n_START_PARAGRAPH_\nAssange je 2006. osnovao kontroverzne zvi\xc5\xbeda\xc4\x8dke stranice WikiLeaks na svom ku\xc4\x87nom serveru. Na Wikileaks je objavio materijale o izvansudskim ubojstvima u Keniji, odlaganju otrovnog otpada u Africi, priru\xc4\x8dnike Scijentolo\xc5\xa1ke crkve, procedure u Guantanamo Bay-u, kao i prepisku banaka Kaupthing i Julius Baer. Godine 2010. objavio je tajne podatke o aktivnostima SAD u ratu u Afganistanu i Iraku. Dana 28. studenog 2010. WikiLeaks i njegovih pet medijskih partnera po\xc4\x8dinju objavljivati ameri\xc4\x8dke tajne diplomatske brzojave. Bijela ku\xc4\x87a nazvala je Assangeovo objavljivanje ameri\xc4\x8dkih diplomatskih brzojava "bezobzirnim i opasnim."_NEWLINE_Za svoj rad u WikiLeaks, Assange je dobio mnoge nagrade i nominacije, uklju\xc4\x8duju\xc4\x87i i 2009. godine Amnesty International Media Award za objavljivanje materijala o izvansudskim ubojstvima u Keniji i prema izboru \xc4\x8ditatelja Time magazina je Osoba godine 2010._NEWLINE_Od 30. studenog 2010. nalazi se na Interpolovom crvenom popisu tra\xc5\xbeenih osoba. Dana 7. prosinca 2010. uhitila ga je britanska policija na temelju europskog uhidbenog naloga koji je objavila \xc5\xa0vedska, gdje se Assange tra\xc5\xbei radi davanja izjave vezane uz navodne seksualne prekr\xc5\xa1aje. Potom su ga pustili uz jam\xc4\x8devinu i bio je u ku\xc4\x87nom pritvoru u Engleskoj gdje je \xc4\x8dekao na saslu\xc5\xa1anje o izru\xc4\x8denju. Odbacio je sve optu\xc5\xbebe i tvrdi da su politi\xc4\x8dki motivirane._NEWLINE_Djetinjstvo_NEWLINE_Assange je ro\xc4\x91en u gradu Townsville, Queensland i ve\xc4\x87inu svoje mladosti proveo je na otoku Magnetic Island._NEWLINE_Kad mu je bila jedna godina, njegova majka Christine udala se za kazali\xc5\xa1nog redatelja Bretta Assangea i Jullian dobiva njegovo prezime. Brett i Christine Assange su zajedno vodili kazali\xc5\xa1te. Njegov o\xc4\x8duh, Julianov prvi "pravi tata", opisao je Juliana kao "veoma inteligentnog dje\xc4\x8daka" s "vrlo istan\xc4\x8danim osje\xc4\x87ajem za dobro i lo\xc5\xa1e". "On je uvijek stajao na strani potla\xc4\x8denih...bio je uvijek jako ljut na ljude koji su vr\xc5\xa1ili pritisak na druge ljude"._NEWLINE_Godine 1979. Christine Assange se preudala, za umjetnika New age grupe koju je vodila Anne Hamilton-Byrne. Par je dobio sina, ali razi\xc5\xa1li su se 1982. godine i zapo\xc4\x8deli borbu za skrbni\xc5\xa1tvo. Christine se s oba dje\xc4\x8daka skrivala sljede\xc4\x87ih pet godina. Assange se tako selio vi\xc5\xa1e puta, poha\xc4\x91ao razne \xc5\xa1kole, a u nekim periodima nije ni poha\xc4\x91ao \xc5\xa1kolu nego je u\xc4\x8dio kod ku\xc4\x87e._NEWLINE_Optu\xc5\xbebe za hakiranje_NEWLINE_Godine 1987. \xc5\xa1esnaestogodi\xc5\xa1nji Assange po\xc4\x8dinje hakirati pod imenom "Mendax" (koje je proiza\xc5\xa1lo iz Horacijeve fraze: "splendide mendax", ili "plemenita neistina"). S dva hakera osniva grupu pod imenom International Subversives. Assange je u to doba napisao jedno od prvih pravila supkulture: "Ne o\xc5\xa1te\xc4\x87uj ra\xc4\x8dunalni sustav u koji si u\xc5\xa1ao (to uklju\xc4\x8duje i njegovo ru\xc5\xa1enje); ne mijenjaj informaciju u tom sustavu (osim izmjene log-a da sakrije\xc5\xa1 tragove); i podijeli informaciju."_NEWLINE_Australska federalna policija pretresla je njegov dom u Melbourneu 1991. godine. Prijavljen je da je u\xc5\xa1ao u ra\xc4\x8dunala koja su pripadala Australskom Univerzitetu, kanadskoj telekomunikacijskoj kompaniji Nortel, USAF sedmoj Upravlja\xc4\x8dkoj grupi u Pentagonu i drugim organizacijama, sve preko modema. Godine 1992. progla\xc5\xa1en je krivim za 24 optu\xc5\xbebe za hakiranje i pustili su ga zbog dobrog pona\xc5\xa1anja, nakon \xc5\xa1to je platio kaznu u iznosu 2.100 australskih dolara. Tu\xc5\xbeitelj je rekao da "nema dokaza da se radilo o ne\xc4\x8dem drugom nego o znati\xc5\xbeelji i sre\xc4\x87i \xc5\xa1to je uspio \xe2\x80\x93 kako se ka\xc5\xbee \xe2\x80\x93 surfati kroz sva ta razna ra\xc4\x8dunala." Sud je upozorio Assangea da bi da nije imao tako te\xc5\xa1ko djetinjstvo mogao bi dobiti i 10 godina zatvora._NEWLINE_Assange je kasnije komentirao: "Zapravo, to me malo \xc5\xbeivcira. Samo zbog toga \xc5\xa1to sam jedan od autora knjige o tome (kako biti haker), o tome su snimljeni dokumentarni filmovi i mnogo se govori o tome. Tu se uvijek mo\xc5\xbee ne\xc5\xa1to maknuti ili dodati. Ali to je bilo prije 20 godina. Jako me \xc5\xbeivcira kad vidim suvremene \xc4\x8dlanke koji me nazivaju ra\xc4\x8dunalnim hakerom. Ja se toga ne sramim, ja sam na to i ponosan. Ali ja razumijem razlog zbog kojeg \xc5\xbeele sugerirati da sam i sada ra\xc4\x8dunalni haker. Taj razlog je vrlo odre\xc4\x91en."_NEWLINE_Pitanje skrbni\xc5\xa1tva nad djetetom_NEWLINE_Godine 1989. Assange je po\xc4\x8deo \xc5\xbeivjeti sa svojom djevojkom i dobili su sina, Danijela. Nakon \xc5\xa1to su se razi\xc5\xa1li, zapo\xc4\x8deli su dugotrajnu bitku o skrbni\xc5\xa1tvu, i nisu se dogovorili oko skrbni\xc5\xa1tva sve do 1999. Cijeli proces je potaknuo Assangea i njegovu majku da osnuju Parent Inquiry Into Child Protection, skupinu aktivista okupljenih sa \xc5\xbeeljom da stvore "sredi\xc5\xa1nju bazu podataka" u druge svrhe nedostupnu pravnu evidenciju povezanu s pitanjima skrbni\xc5\xa1tva nad djecom u Australiji._NEWLINE_Ra\xc4\x8dunalno programiranje i studij na univerzitetu_NEWLINE_Godine 1993. Assange se uklju\xc4\x8dio u stvaranje jednog od prvih javnih pru\xc5\xbeatelja internetskih usluga u Australiji Suburbia Public Access Network. Sve je po\xc4\x8delo 1994. kad je Assange \xc5\xbeivio u Melbourneu i radio kao programer i developer slobodnog software-a. Godine 1995. Assange je napisao Strobe, prvi besplatni i open source port scanner. Sudjelovao je na programiranju nekih dijelova u PostgreSQL projektu godine 1996. Sudjelovao je u pisanju knjige Underground: Pri\xc4\x8de o hakiranju, ludilu i opsesiji na polju elektronike (1997.), koja ga opisuje kao istra\xc5\xbeiva\xc4\x8da i izvje\xc5\xa1\xc4\x87uje o njegovoj povijesti s International Subversives. Negdje tijekom 1997., jedan je od kreatora Rubberhose deniable encryption sistema, kriptografskog koncepta koji je ugra\xc4\x91en kao software u Linux, sa ciljem da se omogu\xc4\x87i za\xc5\xa1tita protiv rubber-hose kriptoanalize. On je u po\xc4\x8detku \xc5\xbeelio da se sustav upotrebljava kao "alat boraca za ljudska prava koji trebaju za\xc5\xa1tititi osjetljive podatke na mjestu." Drugi besplatni software-a kojem je autor ili suradnik uklju\xc4\x8duje NNTPCache i Surfraw. Godine 1999. Assange je registrirao domenu leaks.org. "Ali", rekao je,"onda nisam s njom ni\xc5\xa1ta napravio."_NEWLINE_Od 2003. do 2006. Assange je studirao fiziku i matematiku na univerzitetu u Melbourneu. Studiraoje i filozofiju i neuroznanosti. Nikad nije diplomirao i postigao je minimalne prolazne ocjene na ve\xc4\x87ini matemati\xc4\x8dkih seminara. Na svojoj osobnoj web stranici, napisao je da je predstavljao svoj fakultet na Australskom Nacionalnom natjecanju fizi\xc4\x8dara 2005. godine.\n_START_SECTION_\nOsnivanje WikiLeaks\n_START_PARAGRAPH_\nWikiLeaks je osnovan 2006. Tada je Assange napisao dva teksta u kojima obja\xc5\xa1njava na\xc4\x8din na koji funkcionira WikiLeaks: "Ako \xc5\xbeelimo radikalno promijeniti pona\xc5\xa1anje vlasti, moramo razmi\xc5\xa1ljati jasno i hrabro, jer ako smo ne\xc5\xa1to nau\xc4\x8dili, to je da se vlast ne \xc5\xbeeli promijeniti. Moramo misliti na one koji su tu bili prije nas i iskoristiti tehnolo\xc5\xa1ke promjene koje nam daju mogu\xc4\x87nost da djelujemo na na\xc4\x8din na koji na\xc5\xa1i prethodnici nisu mogli." U svom blogu je napisao, "\xc5\xa1to je neka organizacija zatvorenija ili nepravednija, vi\xc5\xa1e je propusta zbog straha i paranoje njezinog vodstva i upravlja\xc4\x8dke strukture... Zato nepravedni sustavi po svojoj naravi izazivaju protivljenje, i na mnogim ih se mjestima nedovoljno nadzire, te su osjetljiviji na ve\xc4\x87e curenje informacija od onih koji izaberu neki otvoreniji oblik vodstva."_NEWLINE_Assange je najpoznatiji glasnogovornik WikiLeaksa. Tijekom lipnja 2010. jedan je od \xc4\x8dlanova savjetodavnog odbora WikiLeaks. I dok su ga novine opisivale kao "direktora" ili "osniva\xc4\x8da" WikiLeaks, Assange je rekao\xc2\xa0:"Ja sebe ne vidim kao osniva\xc4\x8da", " sam sebe vidim kao glavnog urednika WikiLeaks", te je dodao da ima zadnju rije\xc4\x8d u odlu\xc4\x8divanju koji \xc4\x87e se dokumenti objaviti. Assange tvrdi da je WikiLeaks objavio vi\xc5\xa1e tajnih dokumenata nego cijelo svjetsko novinarstvo zajedno\xc2\xa0: "Ovim se ne \xc5\xbeelim na neki na\xc4\x8din hvaliti kako smo uspje\xc5\xa1ni, nego to pokazuje kako je opasno stanje u ostalim medijima. Kako je mogu\xc4\x87e da je tim od pet ljudi uspio objaviti u javnosti vi\xc5\xa1e tajnih informacija, na takvoj razini, nego cijelo svjetsko novinarstvo zajedno? To je sramotno." On zagovara \xe2\x80\x9etransparentni\xe2\x80\x9c i \xe2\x80\x9eznanstveni\xe2\x80\x9c pristup novinarstvu, i tvrdi da \xe2\x80\x9ene mo\xc5\xbee\xc5\xa1 objaviti rad iz fizike bez potpunih eksperimentalnih podataka i rezultata; i isti standard bi se morao primjenjivati u novinarstvu." Godine 2006. CounterPunch ga je nazvao najpoznatijim biv\xc5\xa1im kompjuterskim hakerom." "The Age" ga je nazvao "jednim od najintrigantnijih ljudi na svijetu" i "borcem za slobodu interneta", dok Assange za sebe ka\xc5\xbee da je "ekstremno cini\xc4\x8dan". Tvrdi da je ve\xc4\x87inom samouk i da je pro\xc4\x8ditao mnogo literature s podru\xc4\x8dja znanosti i matematike, i da \xc4\x87e ustrajati na intelektualnoj borbi._NEWLINE_WikiLeaks je objavio materijalne dokumente koji uklju\xc4\x8duju izvansudska ubojstva u Keniji, izvje\xc5\xa1taje o odlaganju otrovnog otpada u Obali Bjelokosti, priru\xc4\x8dnike Scijentolo\xc5\xa1ke crkve, procedure postupanja u kampu Guantanamo, video zra\xc4\x8dnog napada na Baghdad 12. lipnja 2007. i materijal koji uklju\xc4\x8duje i neke velike banke, npr. Kaupthing i Julius Baer. Godine 2008. Assange je objavio \xc4\x8dlanak pod imenom \xe2\x80\x9eSkrivena kletva Thomasa Paina\xe2\x80\x9c, u kojem pi\xc5\xa1e \xe2\x80\x9e\xc5\xa0to vrijedi ako se \xc4\x8duje samo istina koju poma\xc5\xbeu gospodarske mo\xc4\x87i, kad istina le\xc5\xbei gola pred svijetom i nitko je ne\xc4\x87e prvi izre\xc4\x87i bez pla\xc4\x87anja ili poticaja.\n_START_SECTION_\nObjavljivanje diplomatskih brzojava SAD\n_START_PARAGRAPH_\nDana 28. studenog 2010. WikiLeaks je po\xc4\x8deo objavljivati dio od 251.000 ameri\xc4\x8dkih diplomatskih brzojava SAD-a koje je imao, od kojih je 53% ozna\xc4\x8deno kao nekvalificirano, 40% su ozna\xc4\x8deni kao \xe2\x80\x9epovjerljivi\xe2\x80\x9c, a ne\xc5\xa1to preko 6% su ozna\xc4\x8deni kao tajni. Sljede\xc4\x87i dan je Glavni dr\xc5\xbeavni odvjetnik u Australiji Robert McClelland izjavio novinarima da \xc4\x87e Australija istra\xc5\xbeiti djelatnost Assangea i WikiLeaksa.  Rekao je da \xe2\x80\x9esa gledi\xc5\xa1ta Australije, misli da postoji mogu\xc4\x87nost da je prekr\xc5\xa1eno vi\xc5\xa1e odredaba kaznenog zakona objavljivanjem ovih informacija. Australijska savezna policija upravo to istra\xc5\xbeuje.  McClelland nije isklju\xc4\x8dio mogu\xc4\x87nost da \xc4\x87e Australijske vlasti oduzeti Assangeu dr\xc5\xbeavljanstvo i upozorio ga da se mo\xc5\xbee suo\xc4\x8diti s optu\xc5\xbebama, ako se vrati u Australiju.  Savezna policija je u svojoj istrazi zaklju\xc4\x8dila je da Assange nije po\xc4\x8dinio niti jedno kazneno djelo. _NEWLINE_Ministarstvo pravosu\xc4\x91a SAD pokrenulo je kaznenu istragu u svezi s curenjem informacija. Tu\xc5\xbeitelji razmatraju podizanje optu\xc5\xbebe protiv Assangea zbog kr\xc5\xa1enja nekoliko zakona.  U vezi s istragom koja je u tijeku protiv WikiLeaks, 14. prosinca 2010. Ministarstvo pravosu\xc4\x91a SAD zahtjeva pod prijetnjom kazne od dru\xc5\xa1tvene mre\xc5\xbee Twitter da im da na uvid podatke u vezi s korisni\xc4\x8dkim ra\xc4\x8dunom Assangea i jo\xc5\xa1 nekih korisnika._NEWLINE_Zvi\xc5\xbeda\xc4\x8d Pentagon Papers Daniel Ellsberg rekao je da Assange "slu\xc5\xbei na\xc5\xa1oj demokraciji i slu\xc5\xbei vladavini zakona ba\xc5\xa1 na taj na\xc4\x8din da preispituje sigurnosna pravila, koja u ve\xc4\x87ini slu\xc4\x8dajeva nisu zakoni, barem u ovoj zemlji.\xe2\x80\x9c Na pitanje o opasnosti za nacionalnu sigurnost SAD, Ellsberg je odgovorio: \xe2\x80\x9eOn je sigurno kompetentan tip, u mnogim stvarima. Mislim da je to bio njegov instinkt, da je odlu\xc4\x8dio da se svi ovi materijali objave. Mi raspravljamo o malom broju dokumenata koji nije objavio. Jo\xc5\xa1 uvijek nije objavio ne\xc5\xa1to \xc5\xa1to bi povrijedilo ne\xc4\x8diju nacionalnu sigurnost." Assange je izjavio londonskim reporterima da je objavljivanjem brzojava pokazao da su veleposlanici SAD \xc5\xa1irom svijeta \xe2\x80\x9euklju\xc4\x8deni u \xc5\xa1pijunske aktivnosti\xe2\x80\x9c, koje \xe2\x80\x9epokazuju veliki pomak u umanjivanju vladavine prava u institucijama SAD i koje se zato mora objaviti i koje smo zato i objavili."_NEWLINE_Objavljivanje diplomatskih brzojava neki smatraju iskrom koja je pokrenula Tunisku revoluciju, kao \xc5\xa1to su oni koji se odnose na stupanj korupcije vladaju\xc4\x87e strukture. Pi\xc5\xa1u\xc4\x87i u magazinu Foreign Policy novinarka Elizabeth Dickinson napisala je "Tuni\xc5\xbeani ne trebaju vi\xc5\xa1e nikakav daljnji razlog za prosvjede, jer od kad su iza\xc5\xa1li na ulice pro\xc5\xa1lih tjedana cijene hrane su porasle, korupcija je svugdje, broj nezaposlenih nevjerojatan. Ali Tunisku revoluciju mo\xc5\xbeemo promatrati kao prvi slu\xc4\x8daj u kojem je WikiLeaks potaknuo ljude na djelovanje..."\n_START_SECTION_\nBojkot od banaka\n_START_PARAGRAPH_\nDana 6. prosinca 2011. \xc5\xa0vicarska banka PostFinance, proglasila je da je zablokirala imovinu Assangea u iznosu od 31.000 eura, jer je \xe2\x80\x9edao la\xc5\xbenu informaciju u vezi s mjestom boravka\xe2\x80\x9c kad je otvarao ra\xc4\x8dun.  MasterCard, Visa Inc., and Bank of America tako\xc4\x91er je vodila spor s WikiLeaks. Assange je ove postupke opisao kao "poslovni McCarthinizam". \xc5\xa0vedske novine na engleskom jeziku "Thelocal.se" 27. studenog 2010. prenose izjavu Juliana Assangea da su se pravni tro\xc5\xa1kovi njegove stranice i obrane popeli na 500.000 britanskih funta. Odluka da se prekinu donacije Vise, MasterCarda i PayPal ko\xc5\xa1tali su WikiLeaks 425.000 britanskih funta isti iznos je potreban za \xc5\xa1estomjese\xc4\x8dno odr\xc5\xbeavanje portala. Assange je rekao da je WikiLeaks dobivao i do 85.000 britanskih funta na dan kad je bio na vrhuncu.  Okru\xc5\xbeni sud u Reykjav\xc3\xadku je 2012. odlu\xc4\x8dio da je kompanija Visa prekr\xc5\xa1ila ugovorno pravo kad je blokirala mogu\xc4\x87nost doniranja WikiLeaksa putem kreditnih kartica. Blokada je onemogu\xc4\x87ila preko\xc2\xa095% donacija prista\xc5\xa1a \xc2\xa0WikiLeaks, \xc5\xa1to je organizaciju ko\xc5\xa1talo preko\xc2\xa020 milijuna USD. Julian Assange tom prilikom je rekao: "Ovo je velika pobjeda protiv poku\xc5\xa1aja Washingtona da u\xc5\xa1utka WikiLeaks. Mi ne\xc4\x87emo dopustiti da se nas u\xc5\xa1utka. Ekonomska cenzura je cenzura. To je krivo. Kad se ovo radi izvan granica zakona onda je to dva puta gore. Jedan po jedan od onih koji su uklju\xc4\x8deni u poku\xc5\xa1aj cenzure \xc2\xa0WikiLeaksa na\xc4\x87i \xc4\x87e se na krivoj strani na kraju pri\xc4\x8de."\n_START_SECTION_\nAutobiografija\n_START_PARAGRAPH_\nTijekom prosinca 2010. Assange je prodao izdava\xc4\x8dka prava za svoj \xc5\xbeivotopis za vi\xc5\xa1e od 1 milijun britanskih funti. Za The Sunday Times je izjavio da je prisiljen u\xc4\x87i u ovaj posao zbog financijskih pote\xc5\xa1ko\xc4\x87a u kojima se nalazi on i njegova organizacija WikiLeaks, i izjavio "ja ne \xc5\xbeelim napisati ovu knjigu, ali moram. Potro\xc5\xa1io sam preko 200.000 funti na pravnike, a moram se braniti i omogu\xc4\x87iti WikiLeaksu neometan rad._NEWLINE_Nacrt ovog djela je objavljen, bez Assangeova pristanka, tijekom studenoga 2011. Knjigu je potpisao Andrew O\'Hagan pod nazivom Julian Assange \xe2\x80\x93 Neautorizirana Autobiografija (2011). Assange i izdava\xc4\x8d Canongate, navode razli\xc4\x8dite okolnosti u vezi s objavljivanjem autobiografije.\n_START_SECTION_\nRazlozi za mogu\xc4\x87e izru\xc4\x8denje Sjedinjenim Dr\xc5\xbeavama\n_START_PARAGRAPH_\nElektroni\xc4\x8dka po\xc5\xa1ta privatne obavje\xc5\xa1tajne tvrtke Stratfor koje je objavio WikiLeaks bili su predmetom rasprave pred porotom \xc5\xa1to dokazuje da postoji tajna optu\xc5\xbenica. Dokument govori o tome da Australija nema prigovor protiv eventualnog izru\xc4\x8denja Assangea Sjedinjenim Dr\xc5\xbeavama. Vlada Australije potvrdila je da postoji mogu\xc4\x87nost izru\xc4\x8denja, ali i da nije neobi\xc4\x8dno \xc5\xa1to je u tijeku istra\xc5\xbeivanje WikiLeaks._NEWLINE_Assange je bio pod istragom vi\xc5\xa1e sigurnosnih agencija, uklju\xc4\x8duju\xc4\x87i i FBI. Sudski dokument iz svibnja 2014. godine navodi da je Assange jo\xc5\xa1 uvijek pod istragom i proces protiv njega nije ukon\xc4\x8den. Ovo dokazuju i neki dokumenti koje je objavio Edward Snowden iste godine i koji pokazuju da je Assange od 2010. godine na listi tra\xc5\xbeenih osoba, te da su SAD u tom periodu vr\xc5\xa1ile pritisak na svoje saveznike da pokrenu istragu protiv glavnog urednika WikiLeaksa. U istom dokumentu je i zahtjev od NSA da se WikiLeaks prika\xc5\xbee kao maliciozni strani faktor, i da se pove\xc4\x87a nadzor i pra\xc4\x87enje organizacije. WikiLeaks je po\xc4\x8detkom 2015. objavio da su tri \xc4\x8dlana organizacije dobili poruku da je \xe2\x80\x9eGoogle predao sve njihove e-maile i metadata vladi SAD-a.  U obavijesti je i spisak mogu\xc4\x87ih\xc2\xa0 optu\xc5\xbeba koje se nalaze na nalogu koji je primio Google. Izme\xc4\x91u ostalog tamo su \xc5\xa1pijuna\xc5\xbea, udru\xc5\xbeivanje, kra\xc4\x91a imovine SAD-a, kr\xc5\xa1enje zakona iz oblasti ra\xc4\x8dunarstva i veleizdaja. Svako djelo nosi po\xc4\x8dinitelju minimum 45 godina zatvora, a ako se podigne optu\xc5\xbenica u vise to\xc4\x8daka u kona\xc4\x8dnici bi to moglo biti mnogo vi\xc5\xa1e. SAD su potvrdile je u tijeku proces protiv WikiLeaks u sudskom podnesku dana 15. prosinca 2015.\n_START_SECTION_\nNagrade\n_START_PARAGRAPH_\nGodine 2009. osvojio je nagradu Amnesty International "UK Media Award", zbog objavljivanja informacija o izvansudskim ubojstvima u Keniji koje je pro\xc5\xa1irila i objavila Kenya National Commission on Human Rights (KNCHR) u svojem istra\xc5\xbeivanju Pla\xc4\x8d krvi;\xe2\x80\x93 Izvan Sudska Ubojstva i Nestanci.|title =\'The Cry of Blood\' \xe2\x80\x93 Report on Extra-Judicial Killings and Disappearances |url=http://www.webcitation.org/5vKBp2oC5 }}Primaju\xc4\x87i nagradu Assange je rekao\xc2\xa0: "Ovo je odraz hrabrosti i snage kenijskog gra\xc4\x91anskog dru\xc5\xa1tva koje je ovu nepravdu dokumentiralo."_NEWLINE_Godine 2010. Assange je dobio Sam Adams Award, Po izboru \xc4\x8ditatelja magazina Time izabran je Osobom godine 2010.  and runner-up for Person of the Year. U travnju 2011. je na listi 100 najutjecajnijih ljudi prema magazinu Time. Neformalna anketa urednika Postmedia Network prozvala ga je najboljim novinarem godine nakon \xc5\xa1to su 6 urednika od njih 10 se tvrdili da je Assange "bitno utjecao na na\xc4\x8din na koji se informacija prikazuje i objavljuje."._NEWLINE_Le Monde, jedna od pet publikacija koje su sura\xc4\x91ivale s WikiLeaksom prilikom objavljivanja dokumenata, izabrao ga je osobom godine sa 56% glasova u glasanju na internetu._NEWLINE_U velja\xc4\x8di 2011. objavljeno je da je Sydney Peace Foundation sa sveu\xc4\x8dili\xc5\xa1ta u Sydneyu dodijelio Assangeu Sydney Peace Prize (Sydneysku nagradu za mir) za svoju "iznimnu hrabrost i inicijativu u te\xc5\xbenji za ostvarenjem ljudskih prava." Do sada nagrada je u \xc4\x8detrnaestogodi\xc5\xa1njoj povijesti dodijeljena \xc4\x8detiri puta, dobitnici su\xc2\xa0: Nelson Mandela; 14. Dalaj Lama, Tenzin Gyatso, Daisaku Ikeda, i Julian Assange._NEWLINE_U srpnju 2011. Assange je dobio nagradu za novinarstvo Martha Gellhorn. Nagrada se dodjeljuje jednom godi\xc5\xa1nje novinarima "\xc4\x8diji rad je utjecao da se shvati prava istina i objavi istina koja \xc5\xa1tetno utje\xc4\x8de na propagandu ili "oficijalne vo\xc4\x91e"". Sudac je rekao, "WikiLeaks je lice nastalo kao fenomen hi-tech vremena, \xc5\xa1to i jest. Ali postoji jo\xc5\xa1 mnogo vi\xc5\xa1e. To je cilj pravde kroz transparentnost u najstarijem i najboljem obliku novinarstva"'